# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SC EUROSTRADE COMPANY SA**, cu sediul în Str. Principala, Nr. 853, Frasin, Judetul Suceava, cu punctul de lucru SC EUROSTRADE COMPANY SA, cu adresa Str. -, Nr. FN, Stulpicani, Judetul Suceava, înregistrată la APM Suceava cu nr. 1728/02.03.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr.49/2011,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 12.03.2015, că proiectul ***Balastiera Stulpicani aval*** propus a fi amplasat în com. Stulpicani nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit a;

 b) Lucrările propuse constau în:

- scopul investiţiei este regularizarea scurgerii şi translocarea curentului de apă pe central albiei;

- perimetrul de exploatare ***Stulpicani aval*** este situate în extravilanul com. Stulpicani, în albia minoră a râului Suha. Amonte de perimetru la cca 2 km se află podul rutier de pe drumul local Stulpicani-Negrileasa, iar la cca 1 km puntea pietonală din Stulpicani.Aval de perimetru la cca 1,2 km se află podul rutierde pe raza loc. Plutoniţa. Amonte de perimetru la cca 2,15 km se află confluenţa pr. Negrileasa cu r. Suha;

- accesul în perimetru se face din DJ 177 A Frasin-Ostra, pe drumuri comunale şi drumuri de exploatare aflate pe malul stâng al r. Suha;

- perimetrul de exploatare are formă poligonală cu suprafaţa de 30000 mp, cu Lmed= 720 m, lmed= 42 m;

- exploatarea se va realize din aval spre amonteşi prin retragere spre malul stâng. Adâncimea maximă de exploatare va fi de 1,23 m, iar cea medie de 1,05 m, fără a coborî sub cota talvegului natural al râului;

- pilieri de siguranţă:

 - amonte-2,2 km între perimetru şi podul rutier de pe drumul local Stulpicani-Negrileasa şi 1 km între perimetru şi puntea pietonală;

 - aval-1,2 km între perimetru şi podul rutier de pe raza loc. Plutoniţa;

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:- nu este cazul.

Condiţiile de realizare a proiectului:

 a)- titularul are obligaţia de a constitui garanţia financiară pentru lucrările de refacere a mediului, în conformitate cu prevederile legale;

 b)- titularul are obligaţia ca înainte de începerea exploatării să solicite şi să obţină autorizaţia de mediu;

 c)- exploatarea se va face strict cu respectarea condiţiei de adâncime maximă de exploatare permisă de actele de reglementare, făfă a coborî sub cota talvegului natural al râului

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

 **Şef Serviciu Avize, Acorduri, Autorizaţii, Întocmit,**

 **Ing. Constantin Burciu Ing. Doru Cojocaru**